കനത്ത മഴ പത്തനംതിട്ട, കോട്ടയം, കൊല്ലം ജില്ലകളില് ഉരുള്പൊട്ടല് കനത്ത മഴയില് എരുമേലി കണമല എഴുത്വാപുഴയില് രണ്ടിടത്ത് ഉരുള്പൊട്ടല്.രാത്രി 11 മണിയോടെയാണ് മഴ തുടങ്ങിയത്. 5 മണി വരെ ഒരേ രീതിയില് മഴ തുടര്ന്നു. പുലര്ച്ചെ രണ്ടരക്ക് ആണ് ഉരുള്പൊട്ടല് ഉണ്ടായത്.രണ്ട് വീടുകള് ഉരുള്പൊട്ടലില് തകര്ന്നു. 4 മണിയോടെ അഗ്ന രക്ഷാസേന എത്തി ആളുകളെ രക്ഷപ്പെടുത്തുകയായിരുന്നു. ബൈപ്പാസ് റോഡും തകര്ന്നു. പനന്തോട്ടം ജോസ്, തെന്നി പ്ലാക്കല് ജോബിന് എന്നിവരുടെ വീടുകളാണ് തകര്ന്നത്. ജോബിന്റെ പ്രായമായ അമ്മ ചിന്നമ്മക്ക് പരിക്കേറ്റു. ഒരു പ്രായമായ സ്ത്രീ ഉള്പ്പെടെ 7 പേരെ രക്ഷപ്പെടുത്തി. അതേസമയം ഉരുള്പൊട്ടലില് വീടുകളാകെ ചെളി നിറഞ്ഞ അവസ്ഥയിലാണ്. ഇന്നലെ രാത്രിയിലെ ശക്തമായ മഴയില് കോന്നി കൊക്കത്തോട് ഒരേക്കര് ഭാഗത്തും വെള്ളം കയറി. വനത്തിനുള്ളില് ഉരുള്പൊട്ടിയതായും സംശയം ഉണ്ട്. നാലു വീടുകളില് ഉള്ളവരെ മാറ്റിപ്പാര്പ്പിച്ചിട്ടുണ്ട്. ഇതുവരേയും ആളപായം റിപ്പോര്ട്ട് ചെയ്തിട്ടില്ല. അച്ചന്കോവില് ആറ്റില് ജലനിരപ്പ് ഉയര്ന്നിട്ടുണ്ട്.കൊല്ലം കുളത്തുപ്പുഴ അമ്ബതേക്കറില് മലവെള്ള പാച്ചിലില് വില്ലുമല ആദിവാസി കോളനി ഒറ്റപ്പെട്ടു. മൂന്നു കുടുംബങ്ങളെ മാറ്റി പാര്പ്പിച്ചിട്ടുണ്ട്. നിലവില് ആളപായമില്ല.ബംഗാള് ഉള്ക്കടലില് രൂപംകൊള്ളുന്ന ന്യൂനമര്ദ്ദത്തിന്റെ സ്വാധീനഫലമായാണ് കേരളത്തിലും മഴ ശക്തമാകുന്നത്.ഇടിമിന്നലിനും ശക്തമായ കാറ്റിനും ഉയര്ന്ന തിരമാലകള്ക്കും സാധ്യതയുണ്ട്. ന്യൂനമര്ദ്ദം ശക്തിപ്രാപിച്ച് മറ്റന്നാളോടെ വടക്കന് തമിഴ്നാട് തീരത്ത് കരയില് പ്രവേശിക്കുമെന്നാണ് കാലാവസ്ഥ നിരീക്ഷണ കേന്ദ്രത്തിന്റെ വിലയിരുത്തല്.അതേസമയം ചൊവ്വാഴ്ച ബംഗാള് ഉള്ക്കടലില് തെക്ക്കിഴക്കന് ഭാഗത്ത് പുതിയൊരു ന്യൂനമര്ദവും രൂപപ്പെടാനിരിക്കെ മഴ കനക്കുമെന്നാണ് കാലാവസ്ഥ നിരീക്ഷണ കേന്ദ്രം അറിയിച്ചത്. ഇത് ചുഴലിക്കാറ്റായി മാറിയേക്കുമെന്നും ആശങ്ക